# คุณพี่เจ้าขาดิฉันเป็นห่านมิใช่หงส์
คุณพี่เจ้าขาดิฉันเป็นห่านมิใช่หงส์  เป็นละครโทรทัศน์ไทยแนวพีเรียด คอมเมดี้ แฟนตาซี ปี 2568 จากการกำกับของยุทธนา ลอพันธุ์ไพบูลย์ นำแสดงโดย เมลดา สุศรี และ ณวัสน์ ภู่พันธัชสีห์ ออกอากาศทางช่อง 3 เอชดี ทุกวันพุธและพฤหัสบดี เวลา 20.30 น. เริ่มออกอากาศตอนแรกวันที่ 22 มกราคม พ.ศ. 2568 นอกจากนี้ยังมีสตรีมบนเน็ตฟลิกซ์ โดยละครเรื่องนี้ได้แฝงเกร็ดข้อมูลทางประวัติศาสตร์ไว้เช่น การค้าน้ำตาลในสมัยพระบาทสมเด็จพระนั่งเกล้าเจ้าอยู่หัวเนื่องจากเรื่องราวในละครเกิดขึ้นในรัชกาลนี้ สนธิสัญญาเบอร์นี เป็นต้น

 เนื้อเรื่อง 
คุณพี่เจ้าขาดิฉันเป็นห่านมิใช่หงส์ เรื่องราวของ นิทรา (เมลดา สุศรี) นางเอกสาวดาวรุ่งที่มีเหตุให้ต้องมาโผล่ในร่างของ บุญตา (เมลดา สุศรี) นางคณิกาน้องใหม่ของโรงชำเราบุรุษของ แม่แฟง (รินลณี ศรีเพ็ญ) แม่เล้าจอมโหดในสมัยรัชกาลที่ 3 ซึ่งกำลังจะกระโดดน้ำฆ่าตัวตายโชคดีที่ หลวงทุกขราษฎร์ หรือ พ่อฉาย (ณวัสน์ ภู่พันธัชสีห์) ขุนนางหนุ่มหล่อแห่งกรมพระนครบาลได้เข้ามาช่วยชีวิตไว้ทันพอดี นอกจากนี้ยังมี กปิตันจอห์นสัน (แดนนี่ ลูเซียโน่) ที่ถูกชะตาเธอได้มาช่วยไถ่ตัวทำให้เธอรอดพ้นจากการเป็นคณิกา

ทำให้นิทราในร่างของบุญตาต้องเข้าไปพัวพันกับคดีฆาตกรรมต่อเนื่องหญิงคณิกา เธอจึงร่วมมือกับพ่อฉายในการสืบคดีครั้งนี้ แถมเธอยังต้องใช้ความรู้รวมถึงเล่ห์เหลี่ยมและมารยาจากอาชีพนักแสดงมาปรับใช้ในการเอาชีวิตรอด รวมถึงช่วยผู้คนรอบตัวในโรงคณิกา

 นักแสดง 
 ตัวละคร  นักแสดงหลัก  ข้อมูลตัวละคร นิทรา (จี๊ด) / บุญตา  เมลดา สุศรี  ในภพอดีตเธอเป็นทาสขัดดอกในเรือนของเจ้าสัวทองที่ถูกบังคับมาขายตัวเพราะถูกกล่าวหาว่าวางยาทำให้คุณเกสร ภรรยาเอกของเจ้าสัวแท้งลูก 

ในภพปัจจุบันเธอเป็นนางเอกสาวดาวรุ่ง แต่กลับต้องเข้ามาอยู่ในร่างของบุญตา จึงใช้เล่ห์เหลี่ยมความรู้จากอาชีพนักแสดงมาปรับใช้เพื่อเอาชีวิตรอด รวมถึงช่วยเหลือผู้คนในโรงคณิกา และหาเงินไถ่ตัวเองให้เป็นอิสระ หลวงทุกขราษฎร์ (คุณฉาย) / คุณฉัตร  ณวัสน์ ภู่พันธัชสีห์ ในภพอดีตเป็นขุนนางหนุ่มแห่งกรมพระนครบาล ที่หลงรักนิทราในร่างบุญตาตั้งแต่แรกเห็นทั้ง ๆ ที่มีคู่หมั้นอยู่แล้ว คือแม่ดอกแก้ว เข้ามาช่วยสืบคดีฆาตกรรมหญิงคณิกา

ในภพปัจจุบันเป็นเพื่อนบ้านในคอนโดที่มีห้องติดกับนิทรา ถูกชะตากับนิทราตั้งแต่แรกเห็นและคบหาดูใจกับนิทรา เป็นลูกหลานของหลวงทุกขราษฎร์ หลวงวาสุเทพ (คุณเผือก)  ธัชทร ทรัพย์อนันต์ เพื่อนสนิทของคุณฉาย ที่ทำงานในกรมพระนครบาลด้วยกัน ถูกคุณฉายบังคับให้มาช่วยดูแลดอกแก้วระหว่างที่ไปทำงานจนเกิดเป็นความรักขึ้นมา พระช้าง (คุณช้าง)  ธารา ทิพา น้องชายคนเล็กของคุณฉาย เจ้าสัวทอง  สุริยนต์ อรุณวัฒนกูล สามีของคุณเกสร เป็นพ่อค้าที่ร่ำรวยมั่งคั่ง  แม่แฟง / คุณเฟืองรัตน์  รินลณี ศรีเพ็ญ  เป็นเจ้าของโรงคณิกาชื่อดังในแถบสำเพ็งที่บุญตามาทำงาน แม่ดอกแก้ว  ดิศริญากรณ์ ดิศกุล ณ อยุธยา ลูกสาวของคุณพิกุล และคู่หมั้นของคุณฉาย ลำเจียก  ปฤสยา เจริญเนติศาสตร์ เพื่อนสนิทของบุญตาในโรงคณิกาแม่แฟง คอยตักเตือนบุญตาในเรื่องที่ไม่ถูกต้อง แต่สุดท้ายถูกฆ่าตาย ตัวละคร  นักแสดงสมทบ  ข้อมูลตัวละคร นวล  น้ำหนึ่ง สุทธิเดชานัย เพื่อนสนิทของบุญตาในโรงคณิกาแม่แฟง เหมือน  ศรัณยา จำปาทิพย์ บ่าวคนสนิทของคุณเกสร คุณเกสร  ฉัตรฑริกา สิทธิพรม ภรรยาเอกของเจ้าสัวทอง กปิตันแจ่ม (เจมส์)  สตีเว่น อิสรพงศ์ ฟูเรอร์ กปิตันจอมซาดิสม์ ที่ชอบตบตีนางคณิกาอยู่เป็นประจำ สรั่ง  นริศสันต์ โลกวิทย์ คนในบังคับของอังกฤษ เคยลอบขนฝิ่นขึ้นเรือจนโดนไล่ออกจากงาน เคยรับเงินจากดอกแก้วทำทีเป็นโจรวิ่งราว แต่ถูกบุญตาเล่นงานจนโดนปรับ ต่อมาได้มาทำงานกับกปิตันเจมส์ กปิตันจ้อน (จอห์นสัน)  แดนนี่ ลูเซียโน่ กปิตันชาวอังกฤษ ชอบบุญตาตั้งแต่แรกเห็น ติดต่อขอไถ่ตัวบุญตาก่อนไปสิงคโปร์ พุดซ้อน  นาตาชา จุลานนท์ นางคณิกาอันดับ 1 ของโรงคณิกาแม่แฟง หมั่นไส้บุญตาแต่สุดท้ายก็กลายมาเป็นเพื่อนสนิทกัน ช่อ  สิรินรัตน์ วิทยพูม เพื่อนสนิทของบุญตาในโรงคณิกาแม่แฟง สูญเสียลำดวนน้องสาวที่มาเป็นนางคณิกาด้วยกันจากเหตุฆาตกรรม พยายามหาเงินมาไถ่ตัวน้องสาวให้เป็นอิสระ แดง  สุภาภัสสร์ ผลเจริญรัตน์ บ่าวคนสนิทของดอกแก้ว ยอด  รัชกฤช เพ็งปรีชา ทนายหน้าหอของคุณฉาย นกน้อย  อภัสสรา สนแสบ หญิงสาวที่คุณฉายช่วยชีวิตเอาไว้ ทำให้เข้าใจไปเองว่าคุณฉายรัก พยายามแย่งคุณฉายจากบุญตา คุณทับทิม  ปิยะมาศ โมนยะกุล แม่ของคุณฉิม คุณฉาย และคุณช้าง พยายามจับคู่คุณฉายกับดอกแก้ว ไม่ชอบบรรดานางคณิกาทั้งหลาย ได้ท้าให้แม่แฟงสร้างวัดเพื่อจะได้มีคนเข้ามาทำบุญเยอะ ๆ คุณหญิงพิกุล  ขวัญฤดี กลมกล่อม แม่ของแม่ดอกแก้ว ป้าเมี้ยน  ดารณีนุช ปสุตนาวิน แม่ครัวประจำโรงคณิกาแม่แฟง คุณพัด  พรรษชล สุปรีย์ ภรรยาของคุณฉิม เป็นลูกค้าร้านขายผ้าที่บุญตามาทำงานหาเงินมาไถ่ตัว คุณฉิม  สุรินทร คารวุตม์ ลูกชายคนโตของคุณทับทิม พี่ชายของคุณฉายและคุณช้าง สามีของคุณพัด มิ่ง  ปณิธิ เครือโสภณ หัวหน้าแมงดาในโรงคณิกาแม่แฟง ที่แม่แฟงเคยช่วยชีวิต พยายามหาเงินไปสู่ขอลูกสาวเศรษฐีเมืองพระประแดง ซึ่งเป็นคนรักที่มิ่งเคยพาหนีพร้อมลูกของทั้งคู่ ขำ เสฏฐวุฒิ พรธนาวุฒิ คนสนิทของเจ้าสัวทอง ทิศ/พะทำมะรง  ปริญวัฒน์ รังสิรินิธิธรรม ผู้คุมที่ได้รับคำสั่งจากคุณเกสรให้จัดการบุญตา บุ๋ม / อร  ดวงหทัย ศรัทธาทิพย์ ผู้จัดการของนิทราในภพปัจจุบัน หมอมั่น ศรัทธา ศรัทธาทิพย์ โหรที่บุญตามาหาเพื่อให้บอกเรื่องสุริยุปราคา  ยายหอม  ดีใจ ดีดีดี เจ้าของโรงคณิกาคู่แข่งกับแม่แฟง ป้าเกิด ภูศญา นาคสวัสดิ์ บ่าวคนสนิทของคุณทับทิม ตัวละคร  นักแสดงรับเชิญ  ข้อมูลตัวละคร จ๊อบ ธัชพล กู้วงศ์บัณฑิต พระเอกละครที่แสดงคู่กับนิทรา  อุบาสิกาแฟง วราพรรณ หงุ่ยตระกูล คนที่จะมาสร้างวัด กปิตันเฮนรี เบอร์นี กลศ อัทธเสรี นักการทูตชาวอังกฤษที่เข้ามาติดต่อทำสนธิสัญญากับราชสำนัก เจ้าสัวตัน  สุรัตน์ จงดา พ่อของบุญตา แม่บัว  พิจิกา จิตตะปุตตะ แม่ของบุญตา สมเด็จพระบวรราชเจ้ามหาศักดิพลเสพ  เทพธนะ ปาลกะวงศ์ ณ อยุธยา พระปิตุลา (อา) ของรัชกาลที่ 3 เป็นกรมพระราชวังบวรสถานมงคล พระเจ้าบรมวงศ์เธอ กรมหมื่นสุรินทรรักษ์  ดุลย์ทัศน์ วศินะจินดาแก้ว พระปิตุลา (อา) ของรัชกาลที่ 3 เป็นต้นราชสกุลฉัตรกุล เจ้าพระยากลาโหม  อนุชา ทีรคานนท์  เจ้าพระยาพระคลัง พีรมณฑ์ ชมธวัช  ตุลาการ  ศิริชัย เจริญกิจธนกุล  แม่ค้าขายขนมจีน  โมฬีวรรณ พันธรักษ์  แมวปีนหลังคา อาใช้ ยุทธพงศ์
(แมวของป้าแจ๋ว) แมวที่จะไปขโมยของ ลำดวน ด.ญ. อรวรรยา โตสมบัติ น้องสาวของช่อที่มาขายตัวในโรงคณิกาของแม่แฟง แต่ถูกฆาตกรรมอย่างสยดสยอง คุณหนูกลีบ  ด.ญ. มาลาริน ฉัตรวัฒนาศิลป์ ลูกสาวของแม่แฟงโบตั๋นคณิตสร เชิดเกียรติกุล พระยาศรีสุริยมาตเกรียงศักดิ์ แก้วสุกใส แจ้งสตานันท์ ครุฑเชฐ นักร้องคนที่ 2ไอยเรศ งามแฉล้ม แม่มาสุภาพร เพชรเมืองนนท์ 

 การผลิต 
ทีมงานได้ทำการฟิตติ้งเสื้อผ้าให้กับนักแสดงเมื่อวันที่ 7 กรกฎาคม พ.ศ. 2566 เริ่มถ่ายทำอย่างเป็นทางการในวันที่ 14 สิงหาคมปีเดียวกัน

 เพลงประกอบละคร 
 คุณพี่ที่รัก - ขับร้องโดย Ponchet Feat. Bow Maylada
 เธอ - ขับร้องโดย ภณ ณวัสน์
 แร๊พขายผ้า - ขับร้องโดย เมลดา สุศรี
 ปรบไก่ Feat. โบว์ เมลดา Beat Box - ขับร้องโดย เรนเดียร์ ปฤสยา , โบว์ เมลดา
 ปรบไก่ (ประชันเพลง) - ขับร้องโดย สตานันท์ ครุฑพิเชฐ , สุภาพร อร่ามศรี Feat. โบว์ เมลดา , เรนเดียร์ ปฤสยา